एसबीआई के बाद अब आईसीआईसीआई बैंक, एचडीएफसी बैंक ने भी FD की ब्याज दरें घटाई  
बैंकों के पास नकदी जमा अत्याधिक हो चुका है
एसबीआई के बाद ICICI बैंक और HDFC बैंक ने ब्याज दरें घटा दी हैं
नोटबंदी के फैसले के बाद लोग बैंकों में नकद जमा करवा रहे हैं
एसबीआई ने एक बयान में कहा कि एक साल से 455 दिन की मियादी जमा पर ब्याज दर 0.15 प्रतिशत घटाकर 6.90 प्रतिशत कर दिया गया है जो पहले 7.05 प्रतिशत थी. नई दर कल से प्रभावी होगी. इसके अलावा 456 दिन तथा दो साल से कम की अवधि के लिये सावधि जमा पर ब्याज दर 7.10 प्रतिशत से घटाकर 6.95 प्रतिशत कर दिया गया है. दो से तीन साल की अवधि के लिये मियादी जमा पर ब्याज दर अब 6.85 प्रतिशत होगी जो पहले 7.0 प्रतिशत थी. प्रस्तावित ब्याज दरें ताजा जमा तथा परिपक्व हो रही मियादी जमाओं के नवीनीकरण पर लागू होंगी.